CELEX: 32000D0068(01)
Language: mt
Date: 1999-12-22 00:00:00
Title: Id-Deċiżjoni tal-Kummissjoni tat-22 ta' Diċembru, 1999, li temenda d-Deċiżjoni tal-Kummissjoni 93/623/KEE u li tistabbilixxi l-identifikazzjoni ta' ekwidi għat-trobbija u l-produzzjoni (notifikata bid-dokument numru C(1999) 5004)Test b'rilevanza għaż-ŻEE

Avviż Legali Importanti

|

32000D0068(01)

Official Journal L 023 , 28/01/2000 P. 0072 - 0075

		Id-Deċiżjoni tal-Kummissjonitat-22 ta' Diċembru, 1999,li temenda d-Deċiżjoni tal-Kummissjoni 93/623/KEE u li tistabbilixxi l-identifikazzjoni ta' ekwidi għat-trobbija u l-produzzjoni(notifikata bid-dokument numru C(1999) 5004)(Test b'rilevanza għaż-ŻEE)(2000/68/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 90/427/KEE tas-26 ta' Ġunju, 1990, dwar kondizzjonijiet żootekniċi u ġenealoġiċi li jirregolaw il-kummerċ intra-Komunitarju fl-ekwidi [1], kif l-aħħar emendata bl-Att ta' l-Adeżjoni ta' l-Awstrija, il-Finlandja u l-Isvezja, u b'mod partikolari l-Artikolu 8(1) tagħha,Wara li kkunsidrat id-Direttiva tal-Kunsill 90/426/KEE tas-26 ta' Ġunju, 1990, dwar kondizzjonijiet ta' saħħa ta' l-annimali li jirregolaw il-moviment u l-importazzjoni ta' ekwidi minn pajjiżi terzi [2], kif l-aħħar emendata bl-Att ta' l-Adeżjoni ta' l-Awstrija, il-Finlandja u l-Isvezja, u b'mod partikolari l-Artikolu 4(4) tagħha,Billi:(1) bid-Deċiżjoni 93/623/KEE [3] il-Kummissjoni stabbiliet id-dokument ta' identifikazzjoni (passaport) li jakkumpanja ekwidi reġistrati;(2) biex titħares l-identità kontinwa ta' l-annimal huwa meħtieġ li tkun emendata d-Deċiżjoni 93/623/KEE biex jiddaħħal numru ta' identifikazzjoni tul il-ħajja;(3) skond l-Artikolu 4(4)(ii) tad-Direttiva 90/426/KEE, ekwidi għat-trobbija u l-produzzjoni għandhom ikunu identifikati waqt il-moviment tagħhom b'metodu li għandu jkun stabbilit mill-Kummissjoni;(4) ċerti partijiet ta' l-informazzjoni mogħtija fid-Deċiżjoni 93/623/KEE jistgħu jintużaw għall-identifikazzjoni ta' ekwidi għat-trobbija u l-produzzjoni;(5) ekwidi għat-trobbija u l-produzzjoni, kif ukoll ekwidi reġistrati, jistgħu jsiru, f'xi żmien f'ħajjithom, ekwidi għall-qatla għall-konsum mill-bniedem, kif imfisser fl-Artikolu 2(d) tad-Direttiva 90/426/KEE;(6) l-amministrazzjoni ta' prodotti mediċinali veterinarji għal ekwidi hija soġġetta għad-disposizzjonijiet tad-Direttiva tal-Kunsill 81/851/KEE tal-25 ta' Settembru, 1981, dwarl-approssimazzjoni tal-liġijiet ta' l-Istati Membri dwar prodotti mediċinali veterinarji [4], kif l-aħħar emendata bid-Direttiva 93/40/KEE [5];(7) skond l-Artikolu 14 tar-Regolament (KEE) Nru 2377/90 tas-26 ta' Ġunju, l990, li jistabbilixxi proċedura Komunitarja għat-twaqqif ta' limiti massimi ta' residwi ta' prodotti mediċinali veterinarji f'oġġetti ta' l-ikel li joriġinaw mill-annmali [6], kif l-aħħar emendat bir-Regolament (KE) Nru 1308/99 [7], b'effett mill-1 ta' Jannar, 2000, l-għoti lil annimali li jipproduċu l-ikel ta' prodotti mediċinali veterinarji li fihom sustanzi attivi farmakoloġikament li mhumiex imsemmija fl-Annessi I, II jew III ta' dak ir-Regolament għandu jkun ipprojbit mingħajr eċċezzjoni fil-Komunità. Għaldaqstant, ekwidi jistgħu jirċievu biss trattament mediku bi prodotti mediċinali li fihom sustanzi attivi farmakoloġikament li huma msemmija fl-Annessi I, II jew III ta' dak ir-Regolament;(8) Il-Kummisjoni tikkonsidra li temenda l-Artikolu 1 tad-Direttiva 81/851/KEE sabiex tiddaħħal definizzjoni ta' annimali li jipproduċu l-ikel u sabiex ikunu permessi eżenzjonijiet għal ċerti gruppi ta' dawn l-ispeċi, jekk l-annimali inklużi f'dawn il-gruppi jkunu identifikati u kkontrollati biżżejjed. L-ekwidi identifikati b'mod ċar u speċifikament immarkati fid-dokument ta' identifikazzjoni tagħhom bħala mhux maħsubin għall-qatla jew maħsubin għall-qatla taħt kondizzjonijiet ikkontrollati skond il-liġi Komunitarja jikkwalifikaw għal dawn l-eżenzjonijiet;(9) Fil-laqgħa tiegħu tad-9 sal-11 ta' Novembru, 1999, il-Kumitat Xjentifiku għall-Prodotti Mediċinali Veterinarji kkunsidra t-talba tal-Kummissjoni biex tindika terminu ta' sospensjoni ġenerali xieraq għal sustanzi li mhumiex inklużi fl-annessi tar-Regolament (KEE) Nru 2377/90 u rrakkomanda li dan it-terminu jkun ghall-inqas ta' sitt xhur.(10) Id-disposizzjonijiet tad-Direttiva tal-Kunsill 64/433/KEE tas-26 ta' Ġunju, 1964, dwar kondizzjonijiet għall-produzzjoni u t-tqegħid fis-suq ta' laħam frisk [8], kif l-aħħar emendata bid-Direttiva 95/23/KE [9], japplikaw għall-laħam tas-solipedi. Skond dik id-Direttiva annimali għall-qatla għandhom ikunu identifikati sabiex l-awtoritajiet kompetenti jkunu jistgħu jiddeterminaw l-oriġini tagħhom. L-Artikolu 7(3) tad-Direttiva 90//426/KEE jobbliga lill-veterinarju uffiċjali tal-biċċerija li jirreġistra n-numru ta' identifikazzjoni jew in-numru tad-dokument ta' identifikazzjoni ta' l-ekwidi maqtula;(11) Skond id-Direttiva 64/433/KEE il-veterinarju uffiċjali għandu, waqt l-ispezzjoni tas-saħħa ante-mortem, joqgħod attent għal xi sinjali li juru li l-annimali setgħu kellhom sustanzi b'effetti farmakoloġiċi mogħtija lilhom jew li ħadu sustanzi oħrajn li minħabba fihom il-laħam tagħhom jista' jkun ta' ħsara għas-saħħa tal-bniedem. Il-verifika tar-reġistrazzjoni tal-medikazzjoni fid-dokument ta' identifkazzjoni għandha għalhekk tkun parti minn din il-valutazzjoni;(12) Il-kondizzjonijiet għall-importazzjonijiet ta' ekwidi għandhom ikunu dawk stabbiliti fid-Direttiva 90/426/KEE u partikolarment fid-Deċiżjonijiet tal-Kummissjoni 93/196/KEE [10] u 93/197/KEE [11];(13) Huwa meħtieġ li d-dokument ta' identifikazzjoni ta' ekwidi reġistrati jkun emendatgħal din ir-raġuni;(14) Huwa wkoll meħtieġ li jkun stabbilit id-dokument ta' identifikazzjoni ta' ekwidi għat-trobbija u l-produzzjoni msejjes fuq id-dokument ta' identifikazzjoni għal ekwidi reġistrati;(15) Sabiex l-Istati Membri jkollhom żmien għall-implimentazzjoni tal-miżuri proposti, għandu jkun hemm perjodu transitorju;(16) Il-miżuri msemmija f'din id-Deċiżjoni huma skond l-opinjoni tal-Kumitat Permanenti dwar iż-Żooteknika u tal-Kumitat Veterinarju Permanenti,ADOTTAT DIN ID-DEĊIŻJONIArtikolu 1L-Anness tad-Deċiżjoni 93/623/KEE huwa emendat kif ġej:1. Fil-Parti II(A) ta' l-Istruzzjonijiet Ġenerali għall-passaport il-kliem li ġejjin għandhom jiddaħħlu fl-ordni numeriku xieraq:"6. Taqsima IX:Trattament MediċinaliIl-Parti I u l-Parti II jew il-Parti III ta' din it-Taqsima għandha timtela kif imiss skond l-istruzzjonijiet imsemmija f'din it-Taqsima."2. Qed tiżdied Taqsima ġdida skond l-Anness ta' din id-DeċiżjoniArtikolu 21. In-numru ta' identifikazzjoni msemmi fit-Taqsima II(1) tad-dokument ta' identifikazzjoni stabbilit bid-Deċiżjoni 93/623/KEE għandu jkun in-numru ta' identifikazzjoni tul il-ħajja ta' l-annimal, li għandu jinżamm jew li għandha tkun stabbilita riferenza għalih kull meta l-awtoritajiet kompetenti jemendaw id-dettalji tar-reġistrazzjoni ta' l-annimal in kwistjoni.2. In-numru ta' identifikazzjoni msemmi fil-paragrafu 1 għandu jkun in-numru ta' identifikazzjoni msemmi fl-Artikolu 7(3) tad-Direttiva 90/426/KEE.Artikolu 3Id-dokument ta' identifikazzjoni li jakkumpanja lil ekwidi għat-trobbija u l-produzzjoni matul il-moviment tagħhom għandu jkollu fih għall-inqas l-informazzjoni msemmija fit-Taqsimiet I, II, III, IV u IX tad-dokument ta' identifikazzjoni stabbilit bid-Deċiżjoni 93/623/KEE.Artikolu 4Stati Membri għandhom jassiguraw li sa mhux aktar tard mill-1 ta' Lulju, 2000, ekwidi reġistrati u ekwidi għat-trobbija u l-produzzjoni jkunu akkumpanjati bid-dokument ta' identifikazzjoni msemmi fl-Artikoli 1 u 3 rispettivament, ħlief fil-każ fejn minħabba informazzjoni obbligatorja mdaħħla fit-Taqsima msemmija fl-Artikolu 1 ikun meħtieġ li dik it-Taqsima tinħareġ mingħajr dewmien qabel din id-data.Artikolu 5Din id-Deċiżjoni hi indirizzata lill-Istati Membri.Magħmula fi Brussel, 22 ta' Diċembru, 1999.Għall-KummissjoniDavid ByrneMembru tal-Kummissjoni[1] ĠU L 224, tat-18.8.1990, pġ. 55.[2] ĠU L 224, tat-18.8.1990, pġ. 42.[3] ĠU L 298, tat-3.12.1993, pġ. 45.[4] ĠU L 317, tas-6.11.1981, pġ. 1.[5] ĠU L 214, ta’ l-24.8.1993, pġ. 31.[6] ĠU L 224, tat-18.8.1990, pġ. 1.[7] ĠU L 156, tat-23.6.1999, pġ. 1.[8] ĠU L 243, tal-11.10.1995, pġ. 7.[9] ĠU L 243, tal-11.10.1995, pġ. 7.[10] ĠU L 86, tas-6.4.1993, pġ. 7.[11] ĠU L 86, tas-6.4.1993, pġ. 16.--------------------------------------------------ANNESS"TAQSIMA IX"+++++ TIFF ++++++++++ TIFF +++++--------------------------------------------------